Diari Oficial de la Generalitat Valenciana


Sumari del DOGV 8652, del 10-10-2019 (2019/9538)

RESOLUCIÓ de 3 d'octubre de 2019, del president de Turisme Comunitat Valenciana, de concessió de les ajudes dirigides a les entitats locals de la Comunitat Valenciana. Programa 1: «Inversió en adequació i millora dels recursos i serveis turístics.»
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8652

Data del DOGV
:   10-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9538


Data del document
:   03-10-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 d'octubre de 2019, del president de Turisme Comunitat Valenciana, de concessió de les ajudes dirigides a les entitats locals de la Comunitat Valenciana. Programa 1: «Inversió en adequació i millora dels recursos i serveis turístics.» [2019/9538]  
Antecedents de fet  
Primer. Per mitjà de la Resolució de 19 de desembre de 2018, del president de Turisme Comunitat Valenciana, es convoquen les ajudes a les entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i les destinacions turístiques de la Comunitat Valenciana, l'extracte de la qual es va publicar en el Diari Oficial de la Generalitat Valenciana, núm. 8451, de 26 de desembre de 2018, per als projectes que s'emmarquen en el programa 1: «Inversió en adequació i millora dels recursos i serveis turístics: 3.012.470,36 euros». Capítol VII.  
  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda, acollides al programa esmentat, que han donat lloc a la instrucció dels expedients indicats en el document annex, adjunt a aquesta resolució.  
Tercer. D'acord amb el que estableix l'article 9.2 de la resolució de convocatòria, es va reunir la comissió d'avaluació d'ajudes, en la sessió de 23 de juliol de 2019, i va adoptar, entre d'altres, els acords següents:  
  
«6é. Respecte de les dènou sol·licituds amb informe favorable i que passen a ser desfavorables davant de la falta de consignació pressupostària a aquesta data (del 211 al 229) i que s'esmenten en l'annex III, ?Avaluats desfavorables per falta de consignació pressupostària?, ?la comissió acorda tornar a reunir-se el mes de setembre per a ratificar aquesta circumstància o, si s'han produït renúncies per part d'algun beneficiari amb el conseqüent alliberament de crèdit, circumstància sobre la qual el Servei de Gestió i Programació Econòmica haurà d'emetre un informe, traslladar l'acord de concessió d'ajuda per ordre de prelació a aquelles sol·licituds el motiu de denegació de les quals haja sigut la falta de crèdit, fins a esgotar l'existent en aquell moment.»  
  
Quart. El dia 24 de setembre de 2019, reunits els membres de la comissió d'avaluació d'ajudes i certificat amb aquella data un import de 207.912,97 euros de crèdit disponible per al programa 1, «Inversió en adequació i millora dels recursos i serveis turístics», en el subprograma 323, «Adequació i millora de recursos i serveis turístics», dels pressupostos de Turisme Comunitat Valenciana per a 2019, han adoptat els acords següents:  
Aplicar l'acord 6é de la comissió d'avaluació de 23 de juliol de 2019. Dels 19 expedients amb informes favorables en l'esmentat annex III, el núm. 227 (pav-27-19, Consorci de les Comarques Centrals Valencianes) ha presentat, amb data 13 de setembre de 2019, un escrit en què desisteix de la sol·licitud d'ajuda. S'ha resolt el desistiment exprés amb l'arxivament de l'expedient.  
Aprovar la puntuació obtinguda per les dues sol·licituds dels ajuntaments de Carrícola (exp. PAV-29-19) i Potries (exp. PAV-110-19), el cost subvencionable de cada expedient i la intensitat de l'ajuda després de l'estimació de les al·legacions presentades per aquests dos ajuntaments a la proposta de denegació de 24 de juliol de 2019 (DOGV 8609, 08.08.2019) i posteriorment avaluades per l'òrgan instructor d'acord amb els criteris de valoració establits en article 9.2, «Tramitació de sol·licituds», de la Resolució de 19 de desembre de 2018, per la qual es regeix la present convocatòria d'ajudes.  
Aprovar la relació de vint sol·licituds avaluades ?huit pendents de crèdit i dos favorables després de l'acceptació de les seues al·legacions- per a les quals es proposa adjudicar un import total d'ajuda de 191.819,19 euros.  
Com a resultat de tot el que s'ha exposat en els apartats anteriors, la comissió d'avaluació acorda informar favorablement sobre la concessió de subvenció a les sol·licituds que s'esmenten en els documents «Avaluats favorables annex I) a i I) b» a la present acta, en el qual consten el número d'expedient, sol·licitant, projecte, puntuació obtinguda, pressupost, cost subvencionable, percentatge de l'ajuda i import de l'ajuda.  
  
  
Traslladar els acords anteriors a la persona titular de la Direcció de Turisme Comunitat Valenciana, la qual emetrà la corresponent proposta de concessió d'ajudes, que serà elevada al president de Turisme Comunitat Valenciana, el qual resoldrà sobre aquestes.  
Quart. En data 27 de setembre de 2019, el director de Turisme Comunitat Valenciana ha dictat una proposta de resolució de concessió d'ajudes per als sol·licitants que s'indiquen en el document annex a la resolució.  
  
Fonaments de dret  
Primer. La Resolució de 19 de desembre de 2018, del president de Turisme Comunitat Valenciana, per la qual es convoquen les ajudes a entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i les destinacions turístiques de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
  
Segon. La competència per a dictar aquesta resolució la té el president de Turisme Comunitat Valenciana d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de Turisme Comunitat Valenciana (abans, Agència Valenciana del Turisme, per canvi de denominació de l'entitat de dret públic en virtut del que disposa l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana).  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
Concedir subvenció als sol·licitants de les ajudes que es detallen en el document annex a aquesta resolució, amb indicació de l'actuació que cal subvencionar i l'import de l'ajuda, corresponents al programa 1, «Inversió en adequació i millora dels recursos i serveis turístics», detallat en l'antecedent primer segons la Resolució de 19 de desembre de 2018, per la qual es regeix aquesta convocatòria.  
L'efectivitat de les subvencions estarà subordinada al compliment de les següents condicions:  
a) La realització de l'activitat per a la qual es concedeix la subvenció serà de responsabilitat exclusiva del beneficiari. Així mateix, estaran a càrrec seu els mitjans humans i materials que necessiten per al compliment d'aquesta.  
b) Correspon al beneficiari sol·licitar tots els permisos, les autoritzacions i les llicències que corresponguen a la naturalesa del projecte que cal incentivar.  
c) El beneficiari comunicarà a Turisme Comunitat Valenciana l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari haurà de donar la publicitat adequada al caràcter públic del finançament de l'actuació subvencionada. Per al programa d'inversió en adequació i millora dels recursos turístics s'instal·larà una placa al lloc o un element objecte de l'actuació en què haurà d'aparéixer el distintiu en què es faça constar que el projecte ha tingut la col·laboració de Turisme Comunitat Valenciana, disponible en l'adreça d'internet: http://www.turisme.gva.es/opencms/opencms/turisme/es/contents/subvencion/distintivos.html.  
e) Qualssevol altres condicions previstes en la Resolució de 19 de desembre de 2018, per la qual es convoquen aquestes ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
f) La justificació de l'actuació objecte d'ajuda, que s'efectuarà només per via telemàtica, haurà de realitzar-se d'acord amb el projecte subvencionat i en els termes fixats en la Resolució de 19 de desembre de 2018 esmentada, i aportar la documentació que indica l'article 13.1 i 2 i en aquesta resolució de concessió.  
g) Quant a la manera d'acreditar el requisit d'estar al corrent de la rendició de comptes anuals davant de la Sindicatura de Comptes, caldrà ajustar-se al que disposa l'article 13.5, de la convocatòria esmentada.  
En el cas que l'entitat local no conste en la pàgina d'Internet de la Sindicatura de Comptes, en concret en el document en què se certifiquen totes les entitats que estan al corrent en la rendició de comptes, haurà de presentar un certificat individualitzat expedit per la Sindicatura de Comptes que acredite estar-ne al corrent.  
h) El termini de presentació de la documentació justificativa finalitzarà el 29 de novembre de 2019. En el cas de les sol·licituds l'actuació subvencionable de les quals tinga caràcter plurianual, el termini de justificació finalitzarà el 30 de desembre de 2019 per a les partides del projecte que caldrà executar el 2019, i el 15 de juny de 2020 per a les partides del projecte que caldrà executar el 2020.  
i) En cas que l'import del cost subvencionable justificat de manera procedent siga inferior al cost subvencionable establit en la resolució de concessió, l'import de l'ajuda que s'ha de lliurar disminuirà en la mateixa proporció i provocarà la pèrdua parcial del dret al cobrament de l'ajuda concedida.  
j) Sense perjudici del que s'ha exposat anteriorment, en el cas de les sol·licituds en què l'import de l'ajuda que s'ha de lliurar siga el màxim establit en la convocatòria per al programa que hi corresponga, hauran de justificar tot el pressupost d'execució de l'actuació.  
k) En cas que el cost subvencionable justificat de manera procedent siga inferior a l'import mínim establit en cada programa segons consta en l'annex i de la resolució de 19 de desembre de 2018 perquè l'actuació siga subvencionable, es produirà la pèrdua total del dret al cobrament de la subvenció concedida.  
l) L'alteració d'algunes de les característiques del projecte o l'activitat aprovats, l'incompliment de condicions i terminis establits en la resolució de concessió, la nul·la execució o l'execució parcial de la inversió, la falta o la incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que, en conjunt, excedisquen l'import del cost subvencionable de l'actuació o, en el cas de les sol·licituds en què l'import de l'ajuda que s'ha de lliurar siga el màxim establit en la convocatòria, de l'import total de l'actuació que se subvenciona, podran donar lloc a la pèrdua del dret al cobrament total o parcial de la subvenció concedida.  
Aquestes ajudes es consideraran acceptades per cada un dels interessats si en un termini de quinze dies naturals, a comptar de la notificació d'aquestes, no han comunicat a Turisme Comunitat Valenciana la renúncia a la subvenció.  
II. Publicar aquesta resolució en el Diari Oficial de la Generalitat Valenciana, amb efectes de notificació.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, en el termini de dos mesos comptats des de l'endemà de la notificació d'aquesta i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar de l'endemà de la notificació d'aquesta. Tot això, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 d'octubre de 2019.- El president de Turisme Comunitat Valenciana: Francesc Colomer Sánchez.